<classify> Serikali ya Kenya imesema, kauli za kibaguzi za Mbunge wa Starehe Charles Njagua Jaguar si msimamo wa Serikali hiyo.Taarifa ya Msemaji wa Serikali hiyo, Kanali Mstaafu Cyrus Oguna imelaani vikali kauli hizo, na kwamba, hazina nafasi kwenye dunia ya sasa ya utandawazi.Wakenya wanapenda amani na kwa miaka mingi wamekuwa wakishirikiana na raia wa nchi mbalimbali. Hili ni jambo tunalofurahia kama Taifa na tunataka tuliendeleze imesema taarifa hiyo.Kwa mujibu wa Oguna, Serikali inazichukulia kauli za Jaguar kama jambo nyeti na imeagiza hatua zichukuliwe.Serikali imewahakikishia raia wa kigeni waliopo nchini humo na wanaopenda kwenda huko kuwa wapo salama wao na mali zao.Jaguar amekamatwa leo nje ya ukumbi wa Bunge nchini Kenya.Mwanasiasa huyo ambaye pia ni mwanamuziki amerekodiwa akiwataka wafanyabiashara Watanzania, Wachina na Waganda waondoke nchini humo.  <topic>: KITAIFA 